o
Derek Princei teenistus
Kuidas palvetada Iisraeli eest
Osa 2/2
Neljas printsiip on: samastu Jumala plaaniga.
Mida see tähendab? Miks on Jumal talunud inimkonna
hirmsad kurjust aastasadu? Mida Ta ootab?
Minu vastus on: Ta ootab, et inimesed Tema poole pöörduksid.
Seda on Ta läbi ajaloo oodanud.
Mitte institutsioone, ei hooneid ega valitsuse programme,
vaid et inimesed Tema poole pöörduksid.
Titus 2:11-14 on meile Rutiga muljet avaldanud.
Tisteerime seda nüüd.
"Jah, Jumala arm on ilmunud päästvana kõigile inimestele
ja kasvatab meid, et me, öeldes lahti jumalakartmatusest ja
ilmalikest himudest, elaksime praegusel ajal mõõdukalt ja
õiglaselt ja jumalakartlikult,
oodates õndsa lootuse täitumist ning suure Jumala ja meie
Päästja Jeesuse Kristuse kirkuse ilmumist. Tema on loovutanud
iseenda meie eest, et meid lunastada kõigest ülekohtust ja
puhastada endale pärisrahvaks, innukaks headele tegudele."
Seda ongi Jumal läbi ajaloo tahtnud:
puhastada meid oma rahvaks,
kes teeb kogu oma jõust head.
Sel põhjusel Ta ootab lõpmata kannatlikkult,
kuigi kurjus vaid jätkub, sest Jumal on valinud jäägi
nii juutidest kui ka muudest rahvastest.
Ning Ta ei luba ajastul lõppeda enne,
kui igaüks neist on tulnud Jeesuse kaudu Tema juurde.
Kui palvetad Iisraeli eest, ära alusta poliitiliste teemadega.
Võid seda teha, kuid see pole peamine.
Põhiline on palvetada, et Iisraelist saaks see eriline rahvas,
mida Jumal tahab. Ta teeb tööd, kuni saavutab oma tahte.
Järgmine põhimõte puudutab seda ja on Sakarja 4:6:
Siin on Issanda sõna Serubbaabelile.
"See ei sünni väe ega võimu läbi, vaid minu Vaimu läbi, ütleb vägede Issand."
Issand Sebaot tähendab sõjaväehulkade Jumalat.
Kui küsimus oleks väes ja võimus, kasutaks Jumal neid.
Kuid vägi ja võim, seadused ja sõjaväeosad ei suuda
teha seda olulist-muuta meeste ja naiste südameid.
Ainuke, kes seda suudab teha, on Püha Vaim.
Iisraeli poliitiline olukord võib meid sageli närvi ajada.
Pidage meeles, et Jumal talub seda, mida ta ei salli,
kuna Ta ootab oma rahvast.
Ainus jõud, mis toob muutuse, on salapärane ning
nähtamatu Püha Vaimu vägi.
1 Kr 3. ptk. 3. salmis räägib Paulus sellest teemast.
Selles peatükis räägib ta oma juhiomadustest,
mind hämmastab, et ta ei maini seda, et ta oli Gamalieli õpilane.
Ta ei too oma õpinguid välja, kui ütleb: kui te tahate õppida minu
sõnumit tundma, minhe Korintosesse.
Kui tulin Korintosesse, polnud seal keegi evangeeliumi kunagi kuulnud.
Linn oli täis kurjust ja moraalitust.
Ta ütles ka: minge ja vaadake inimesi, kes on mu sõnumit
kuulnud, siis te teate, millesse ma usun.
Hästi öeldud. Pastorid ja teised, kulutage seda, mida te usute.
Paulus oleks võinud palju oma rabikoolist rääkida,
kuid selle rääkimine polnud tema meelest oluline. Ta ütles:
"Kui te tahate näha, kas ma olen õieti kuulutanud,
minge Korintosesse ja vaadake seal mu töötulemusi."
Ta ütleb 2. Kr 3:3: "On ilmne, et teie olete Kristuse kiri, meie teenimistöö
läbi valminud kiri, mis ei ole kirjutatud tindiga, vaid elava Jumala Vaimuga,
ka mitte kivilaudadele, vaid lihastele südamelaudadele."
See on minu meelest väga puudutav.
Ainus, kes võib inimsüdamesse kirjtada, on Püha Vaim.
Kui meie kõnes pole Püha Vaimu, võime pidada loenguid ja manitseda,
esitada väljakutseid ja süüdistusi, kuid midagi ei juhtu.
Vaid Püha Vaimu vägi meis võib muuta inimese südant.
Jumal otsib neid, kelle kivisüda on muutunud
vastuvõtlikuks südameks.
Ta jaksab oodata, kuni see juhtub.
See on sageli meile raske, kuna tegeleme keeruliste inimestega,
mis on meile kõike muud, kui rõõmuks, kuid Jumal ütleb:
"Vabandan, kuid Ma ootan, kuni Minu poolt otsitavad on leitud."
Need inimesed leitakse vaid Püha Vaimu abil.
Tähtsamaid palveid Iisraeli eest on paluda Püha Vaimu
üle Iisraeli. Selle märgid on juba olemas,
kuid palju tööd on veel teha.
Kuues printsiip on palvetada vastavalt Psalmi 102 13. ja 18. salmidele.
Loeme neid. Psalmi 102, salmid 13 ja 18.
Need salmid anti psalmistile, kes oli lootusetuses.
Ta oli jõudnud kõikide teeradade lõppu.
Tal oli tunne, nagu Jumal oleks ta üles tõstnud ja siis hüljanud.
Mis võiks olla hullem?
Psalmi algus on kaebelaul, mis on täis kurbust.
Kuid kallid õed-vennad, kui te maadlete masendusega,
mis loomulikult ei vaeva teid,
välja arvatud see, et tavalisi kristlasi vaevab
psühholoogiline probleem, tehke seda, mida psalmist tegi.
Ärge vaadake oma probleeme, vaid kinnitage oma pilk Jumalale.
Kui keskendute oma probleemidele, siis peate nendega elama.
Mitmed inimlikud nõuanded kinnitavad teie tähelepanu probkeemidele
ning te ei saa neist lahti. Kuid salm 12 ütleb:
"Aga sina, Issand, istud aujärjel igavesti
ja sinu mälestus kestab põlvest põlve."
Psalmi toon muutub täielikult. Psalmi autor nägi, kuidas Jumal
hoolitses juutide eest aegade lõpus: "Küll sa tõused ja halastad Siioni peale,
sest aeg on käes temale armu anda, paras aeg on juba kätte jõudnud.
Sest sinu sulastele meeldivad tema kivid ja nad haletsevad tema põrmu."
See on Jumala teenijatele tähiseks armastada Jeruusalemma kive
ning haletseda tema põrmu. Kas sinus on need tunnused?
Psalm jätkub: "Siis paganad hakkavad kartma Issanda nime
ja kõik ilmamaa kuningad sinu au."
Kui Jumal puudutab Iisraeli, näevad kõik rahvad Ta au.
102:17: "Sest kui Issand on üles ehitanud Siioni, siis ilmub ta oma auhiilguses.
Üks selgemaid märke sellest, et me läheneme lõpuajale ja et
Issand ilmub oma aus,
on see, et Issand ehitab üles Siioni.
Ning kõik, kes armastavad Jumalat, peaksid sellest rõõmutsema.
Psalmist ütleb, et soosinguaeg, määratud aeg on saabunud.
Heebrea k. ”määratud aeg” on ”moed”,
mida kasutatakse kõikide Iisraeli pühade puhul:
ülestõusmispühade, nelipüha, yom kippuri ja uue aasta püha puhul.
Jumalal on kalender, kuhu on kirjutatud
teatud Tema määratud ajad. Eestpalvetaja ülesanne on
meenutada Jumalale, mis Tema kalendris kirjas on.
Nii saab sinust Jumala ”maskira”-sekretär.
Võimas eestpalve ütleb:
”Issand, nüüd on Siioni soosinguaeg,
tee nii, nagu sa oled öelnud!"
Palusin Rutti endaga kaasa, kuna meil on mitmekülgne söögipalve,
mida palume 4x päevas, kuna me sööme 4x päevas.
Me pole liiga söögihimulised, kuid on kergem vältida ülekaalu,
kui süüa väikseid annuseid mitu korda päevas.
Meie palve pole teile kohustus, vaid nõuanne.
Nüüd ütleme oma söögipalve.
Mind ajab see naerma, sest ühel koosolekul Inglismaal
rääkisin ma samal teemal ning ütlesin:
”Rutt, tule kantslisse, et saaksime koos söögipalve öelda."
Rutt hakkas itsitama ja ma ei teadnud, miks.
"Mõtlesin nende inimeste peale, kes pole tükk aega
midagi söönud, kui tisteerime oma söögipalvet, tuleb neil söögiisu."
Niisiis tsiteerisime seda itsitades.
Alustasime selle söögipalve kasutamist 1938. aastal
mu esimese naisega Jeruusalemmas,
palve on lihtne, selle poole pürgis mu esimene kaasa alati.
"Armas Taevaisa, õnnista meie toitu Jeesuse nimel."
Järk-järgult tuli sellesse palvesse minu kaudu uut teksti.
Nüüd ütleme kogu palve.
See kestab mõnda aega ning ma hoiatan neid, kes kaasa palvetavad,
et palve ei lõpe alati sõnaga "aamen". Kuulake.
”Armas Taevaisa, õnnista meie toitu Jeesuse nimel ja
õnnista käsi, kes toitu valmistasid.
Osuta määratud ajal Iisraelile armu ja soosingut.
Saada ärkamine USA-sse Ühendkuningriikidesse ja
inglise keelt kõnelevatesse maadesse. Aamen.
(See ei lõppe veel, vaid jätkame.)
Värskenda meie surelikke ihusid oma Püha Vaimuga,
juhi meid mõistlikult toituma."
Siis tunnistame 1 Ts 5:23-24. Kas tunnistame seda nüüd?
"Aga rahu Jumal ise pühitsegu teid läbinisti ning teie vaim ja hing ja ihu
olgu tervikuna hoitud laitmatuna meie Issanda Jeesuse Kristuse tulemiseks!
Ustav on see, kes teid kutsub; küll tema teebki seda."
Siin teile väike mudel.
Tõin selle näite, et näidata, kui efektiivne on paluda Jumalat
tegema seda, mida Ta määratud ajal teeb.
Kui tunned ära määratud aja, tead, kuidas palvetada.
Teine sobiv palve on Ps 122:6. Paljud teist teavad seda.
"Paluge rahu Jeruusalemmale!Käigu hästi nende käsi,kes sind armastavad!"
Osad peavad edukust palve üheks osaks,
kuid minu meelest premeerib Jumal inimest edukusega.
Kui palud rahu Jeruusalemmale ja armastad Jeruusalemma, oled edukas.
Heebrea keeles on palve selline ühetooniline palve.
Pole onomatopoeettinen, ega ju? Aitäh vihje eest, oled klassi parim.
Minu heebrea keel on puudulik, kuid sõnad kõlavad nii kaunilt:
”Shaalu shalom Yerushalaim"
Kas kuulete sahisevaid š-e ja l-tähti? Shaalu shalom Yerushalaim.
Kas tahaksite heebrea keelt rääkida? Shaalu shalom Yerushalaim.
Ütlen veel, et paludes Jeruusalemma eest tuleks mõista Jumala
prohvetlikke plaane. See ei tähenda vaid seda,
et Jeruusalemmale tuleb rahu ja et kõik võitlused lõppevad.
Üldsegi mitte.
See tähendab seda, et palvetada tuleks niikaua,
kuni Jumala plaanid täituvad Tema viisil.
Tõde on selles, et rahu ei tule Jeruusalemma enne,
kui Rahuvürst saabub.
Nüüd küsid, et miks üleüldse Jeruusalemma eest paluda?
Kas sa elad Phoenixis, Dallases, Miamis või New Yorgis,
vastus on minu meelest selline: Jumal on asja korraldanud nii,
et üksi muu linn meie planeedil ei koge püsivat rahu enne,
kui Jeruusalemmas on rahu.
Kui palud rahu Jeruusalemmale,
palud samaaegselt rahu oma linnale.
Järgmine printsiip on: õnnista ja ole õnnistatud.
Vaatame 4. Ms 24:9. Kui ütleme selle palve,
mida just tutvustasin, saame selle kaudu endile Jumala õnnistuse.
Pole tark jätta seda kasutamata.
Ma ei pea silmas seda, et Jumala õnnistus lihtsustaks elu,
sest kui hakkad paluma Iisraeli pärast,
saad tundma enneolematut vastuseisu.
Bileami-mässaval prohvetil- paluti Iisraeli needa,
kuid Jumala mõjutuse tulemusena ta õnnistas Iisraeli jätkuvalt.
Iga kord kui ta püüdis needa, õnnistas ta rohkem.
Tema sõnad Iisraelile olid sellised:
"Õnnistatud olgu, kes sind õnnistavad
neetud need, kes sind neavad."
Valik on sinu. Võid saada õnnistuse või needuse.
Kui õnnistad Iisraeli, õnnistab Jumal sind,
kui nead Iisraeli, neab Jumal sind.
Olen kirjutanud raamatu: "Õnnistus või needus-valik on sinu."
Ramatu keskseks teemaks on see,
kas oled Jumala õnnistuse või needuse all.
Paljud on enda teadmata Jumala needuse all
ning seetõttu läheb ka nende elu vales suunas.
Järgmine põhimõte räägib, kuidas pääseda needusest õnnistuseni.
Toon välja tavalisi needuse põhjustajaid,
milledest levinuim ja hukutavaim on antisemitism.
Antisemitism toob automaatselt needuse konkreetse isiku,
ühiskonna, koguduse, riigi või tsivilisatsiooni üle.
Mu raamatus on Palestiina araablase tunnistus.
Ta on meie sõber Nabil Hadad.
Ta sündis Haifas, kolis USA-sse, hakkas ärimeheks ja oli edukas.
Teatud ajal omas ta üheksat McDonaldsi restorani.
Ta koges tugevat konkurentsi ja oma raskustes kohtas Jumalat
ja sai Püha Vaimuga ristitud.
Jumal hakkas tema rahaasjadega tegelema.
Ta kuulis, kuida Derek Prince õpetas õnnistusest ja needusest.
Ta ütleb mu raamatu 85. leheküljel:
"Kuude kaupa näitas Jumal mulle minu elus olevaid needusi.
Iga kord, kui mulle näidati uut needust, parandasin meelt
paludes sellest vabanemist selle alusel,
et Jeesus sai ise meie eest needuseks.
Ühel päeval ülistasin Jumalat, öeldes: "Sina oled suur!
Sina lõid universumi ja kõik, mis seal sees on."
Issand küsis, kas usun seda. "Usun, Issand," vastasin.
Ta küsis: "Aga juudid?"
Kas kannad südames ikka veel viha nende vastu?"
98 % Palestiina araablastest peab juutide suhtes viha
ja sellele on sügavaid ajaloolisi põhjuseid.
Jumal üsis Nabililta: ”Kuid juudid?
Kas kannad südames nende suhtes ikka veel viha?"
"Mäletasin, kuidas kogu mu pere oli juute neednud."
See on Palestiina araablaste jaoks tüüpiline.
Nabilil oli hea ühiskondlik positsioon, tema pere olid väliselt kristlased,
kuid nad needsid juute.
"Mind kasvatati lapsest peale neid vihkama."
Issanda ligiolus ütlesin: "Ütlen lahti kõigest vihast,
mis mu südames juutide suhtes on. Annan neile andeks."
Sel hetkel muutus midagi mu südames.
Varsti peale seda mõistsin, et Jumal oli oma Sõnas öelnud
Aabrahamile, juutide isale: "Ma õnnistan neid, kes
sind õnnistavad, ja nean neid, kes sind neavad."
Mõistsin, et mu rahaashad polnud õnnistatud,
kuna need olid needuse all ja seetõttu raha ei jätkunud.
Ma polnud kunagi saanud piisavalt raha kokku.
Kui teenisin 250 000 dollarit, siis vajasin 300 000.
Kui sain 500 000, vajasin kulude katteks 700 000.
Alates 1982. aastast, kui vabanesin
antisemitismi poolt põhjustatud needusest,
millest lähtus ka rahalise puudujäägi needus,
ei katnud mu tulud vajalikke kulusid.
Võin toetada vabatahtlikult Jumala kuningriigi tööd.
Jumal on parandanud ka minu keha ja tundeelu.
Olen pääsenud masendusest.
Garanteerin teile, et käin võidus.
Mu tunnistus on aidanud teistel needustest vabaneda,
elades Jumala õnnistusega." Me teame, et see on tõsi.
Täna tunnistab Nabil juutidele.
Ta suhtub juutidesse erilise armastusega,
nagu moslemitessegi.
Mitmed juudid ja araablased on tulnud Nabil Hadadi kaudu usule.
Kuid kõigepealt pidi Jumal midagi tema südames tegema.
See on päris värske tunnistus.
Ei tasu juute needa
ega oma südames nende suhtes viha pidada.
Kui tahad olla õnnistatud, pead Iisraeli õnnistama.
Üheksas printsiip: kui sa palvetad, ära anna Jumalale nõu, mida teha.
Kas keegi on seda teinud? Vaatame korraks Js 40:13:
Lühike salm Jesaja raamatust.
Jesaja 40:13:
"Kes on juhatanud Issanda Vaimu või teda õpetanud tema nõuandjana?
Kellega on ta nõu pidanud, et see annaks temale arusaamise
ja õpetaks õiguse rada, õpetaks temale tarkust
ja teeks teatavaks mõistuse tee?
Vaata, rahvad on otsekui tilk ämbris ja neid peetakse kübemeks kaalukaussidel.
Vaata, ta tõstab saared üles kui tolmukübemed. Ja Liibanonist
ei jätku tulepuudeks ega selle loomadest põletusohvriks.
Kõik rahvad on tema ees nagu eimiski, ta peab neid
vähemaks kui olematus ja tühjus."
Pange tähele kahanevat iseloomustust.
Kõigepealt on rahvad tolmukübe,
siis nad pole midagi, vaid tühi koht. Jumal ütleb:
”Kas sa arvad, et ma vajan su nõu? Kas Sina peaks Mind juhtima?"
Kristlaste üldiseks probleemiks on mõtteviis, mis ütleb,
et Jumal vajab nende nõu ja et nad on valmis
Talle ütlema, mida ja millal.
See on sageli poliitilistes küsimustes nii.
Kui valimised tulevad, annavad kristlased Jumalale nõu, keda valida.
Nad eksivad vahest.
Eelmisel aastal peeti valimised nii Iisraelis kui USA-s.
Olin sel ajal Iisraelis ning valimiste ajal oli meil
Tel Avivi lähedal ainulaadne koosolek,
milles osales mitmeid juudi kogudusi.
Teate kindlasti seda ütlemist,
et kui linnas on kaks juuti, siis on sinna vaja kolme sünagoogi.
Üks ühele, teine teisele ning kolmas, kuhu
kumbki surma ähvardusel ka ei läheks.
Sama suhtumist on näha ka siis, kui nad tulevad usule.
Iisraelis pole juudi kogudustel lihtne koostööd teha,
kuid tähelepanuväärne areng on toimunud.
Jeruusalemmas on seitse heebrea keelset kogudust,
kes kogunevad kord kuus,
mis on tohutu samm edasi.
Tel Avivi koosolekul oli märkimisväärne see,
et koguduste vahel ei tekkinud konflikte.
Palvetasime valimiste eest. Juudiusklikke enamik oli kindel,
et Shamir valitakse uuesti, kuid seda ei juhtunud.
Veidi hiljem olid USAs presidendivalimised.
Paljude kristlaste arvates pidanuks Bush uuesti võitma.
Kuid teda ei valitud. Ärge siis üritage Jumalale nõu anda.
Tõlge: Lemme-Getter Bogatkin